**Ahojte:**

**Do zošita napíšte odpovede na nasledujúce otázky, odfoťte a zašlite do 22. 5. 2020**

**strbava.gabriela@gmail.com**

**Ferkovičová, Gabrielavá, Lamper ak nezačnete pracovať, budem vás musieť v auguste preskúšať pred komisiou.**

**Ostatní žiaci – platí to aj pre vás. Treba mať vypracované všetko, čo vám pošlem. Aj z OCH, aj z EKO. Ale zatiaľ ste super a máte výborné známky.**

**Upozornite prosím aj tých troch vašich spolužiakov nech začnú robiť. MOžNO TOTO NEĆÍTAJÚ. Ďakujem.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**1. Čo predstavuje pracovný proces v predajni?**

**2. Aké operácie zahŕňa hlavný technologický proces?**

**3. Aké operácie zahŕňa vedľajší technologický proces?**

 **4. Čo zahŕňa odber tovaru?**

**5. Čo zahŕňa prebierka tovaru?**

**6. V čom spočíva príprava tovaru na predaj?**

**7. V čom spočíva vlastný predaj tovarov?**

 **Pracovný proces v predajni**
– predstavuje **operácie,** ktoré je potrebné na tovaroch uskutočňovať **od ich vstupu do predajne až po prechod ku kupujúcemu.**Delíme ho:

**1. Hlavný technologický proces** – ide o predaj tovaru. Zahŕňa nasledujúce operácie:
- usporiadanie tovarov v obchodnej miestnosti a ich prezentácia,
- výber a sústreďovanie tovarov na miesto ich vyúčtovania a platenia,
- výdaj tovaru.

**2. Vedľajší technologický proces** – zahŕňa pohyb tovarov od ich vstupu do maloobchodnej jednotky až po ich prípravu na predaj, ako aj činnosti spojené s pohybom obalov. Patria sem operácie:

- príjem

- preprava

- uskladnenie tovarov
- príprava tovarov na predaj
- vykonávanie služieb, ktoré sa viažu na tovar
- pohyb obalov (ich zber a vracanie výrobcom)

**Príjem tovaru**
Odber tovaru:

- preverenie počtu kusov prepravovaných bez obalov, v ostatných

 prípadoch počtu obalových jednotiek
- preverenie hrubej hmotnosti dodávky
- preverenie neporušenosti vonkajších obalov
- porovnanie signa (znak, značka) dodávky s dodacím dokladom a s

 dopravnými dokladmi, čím zistí totožnosť dodávky

V prípade nezrovnalostí sa vyhotový zápis, kt. podpíše zástupca predajne i odovzdávajúci a slúži na reklamovanie zistených nedostatkov

Prebierka tovaru – uskutočňuje sa podľa dodacích dokladov priamo v predajni alebo v sklade. Pri nej sa zisťujú všetky zjavné chyby dodávky.

**Preprava:**

**-**  vlastná alebo cudzia
**Skladovanie tovarov** – prekonajú sa tým časové a priestorové rozdiely medzi nákupom tovarov a ich dodávkou. Pri skladovaní v maloobchodných skladoch treba dodržiavať rovnaké zásady ako pri skladovaní vo veľkoobchode.

**Príprava tovarov na predaj** – ide o rôzne operácie: porciovanie, váženie, meranie, balenie, kompletizáciu, montáž, označenie tovarov cenou, prehliadku a preskúšanie tovaru pred jeho vystavením, dopĺňanie tovarov atď. Cieľom týchto operácií je:

☺ urýchliť proces predaja pri tovaroch, ktoré pri dodávke do predajne nemajú požadovanú spotrebiteľskú úpravu, a preto ich treba pred výdajom spotrebiteľovi merať, vážiť , baliť atď.
☺upraviť tovary pred predajom tak, aby boli v obchodnej miestnosti vystavené, predložené alebo prevedené spotrebiteľovi v takom stave, v akom sa budú používať

**Vlastný predaj** – je základnou činnosťou predavača: privítanie zákazníka, zistenie jeho želania, predkladanie tovaru a pomoc pri výbere, dodatočná ponuka, vyúčtovanie nákupu, inkaso a výdaj tovaru, rozlúčenie so zákazníkom. „Náš zákazník – náš pán“.